CELEX: 32016D1940
Language: sk
Date: 2016-10-06 00:00:00
Title: Vykonávacie rozhodnutie Komisie (EÚ) 2016/1940 z 6. októbra 2016 o vytvorení trhových podmienok pre terminálne letecké navigačné služby v Spojenom kráľovstve podľa článku 3 vykonávacieho nariadenia (EÚ) č. 391/2013 [oznámené pod číslom C(2016) 6336]

5.11.2016   
            
            
               SK
            
            
               Úradný vestník Európskej únie
            
            
               L 299/59
            
         VYKONÁVACIE ROZHODNUTIE KOMISIE (EÚ) 2016/1940
   z 6. októbra 2016
   o vytvorení trhových podmienok pre terminálne letecké navigačné služby v Spojenom kráľovstve podľa článku 3 vykonávacieho nariadenia (EÚ) č. 391/2013
   
      
         [oznámené pod číslom C(2016) 6336]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho Parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho článok 16 ods. 1,
   so zreteľom na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (2), a najmä na jeho článok 3 ods. 4,
   keďže:
   
               (1)
            
            
               Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Podľa článku 3 ods. 1 uvedeného nariadenia sa členské štáty môžu rozhodnúť, že niektoré alebo všetky ich terminálne letecké navigačné služby podliehajú trhovým podmienkam. V takom prípade sa uplatňujú ustanovenia uvedeného nariadenia, ale príslušné členské štáty môžu v súvislosti s týmito službami rozhodnúť, že neprijmú opatrenia uvedené v článku 3 ods. 1 písm. a) až d).
            
         
               (2)
            
            
               Orgány Spojeného kráľovstva informovali Komisiu 6. mája 2015 o rozhodnutí tohto členského štátu, že terminálne letecké navigačné služby na letiskách v terminálnej zóne spoplatňovania B podliehajú trhovým podmienkam. Tieto služby sa poskytujú na deviatich letiskách v Spojenom kráľovstve, konkrétne na letiskách Heathrow Airport-London, Gatwick Airport-London, Stansted Airport-London, Luton, City Airport-London, Birmingham, Manchester, Glasgow a Edinburgh.
            
         
               (3)
            
            
               Orgány Spojeného kráľovstva predložili správu o obsahu a výsledkoch posúdenia vzhľadom na podmienky uvedené v prílohe I k vykonávaciemu nariadeniu (EÚ) č. 391/2013, na ktorých je uvedené rozhodnutie založené. Na žiadosť Komisie tieto orgány predložili 2. októbra 2015 dodatočné podporné dôkazy vrátane súťažných podkladov. Komisia overila informácie, ktoré poskytli orgány Spojeného kráľovstva.
            
         
               (4)
            
            
               Z informácií vyplynulo, že posúdenie týmito orgánmi zahŕňalo konzultácie so zástupcami používateľov vzdušného priestoru podľa článku 3 ods. 2 vykonávacieho nariadenia (EÚ) č. 391/2013, ako aj s ďalšími zainteresovanými stranami, ako napr. prevádzkovateľmi letísk a poskytovateľmi leteckých navigačných služieb.
            
         
               (5)
            
            
               Okrem toho je z týchto informácií zrejmé, že na príslušnom trhu terminálnych leteckých navigačných služieb v Spojenom kráľovstve existujú trhové podmienky. Zo správy z posúdenia konkrétne vyplýva, že podmienky uvedené v prílohe I k vykonávaciemu nariadeniu (EÚ) č. 391/2013 sú splnené. Platí to aj pre tie letiská terminálnej zóny spoplatňovania B, kde sa ešte neuskutočnilo výberové konanie, ale očakáva sa, že sa v budúcnosti uskutoční, keďže pre existenciu trhových podmienok nie je nutné, aby sa toto konanie uskutočnilo počas analyzovaného časového rámca.
            
         
               (6)
            
            
               Komisia preto súhlasí s posúdením zo strany orgánov Spojeného kráľovstva, že terminálne letecké navigačné služby na letiskách v terminálnej zóne spoplatňovania B podliehajú trhovým podmienkam.
            
         
               (7)
            
            
               Podľa článku 3 ods. 5 vykonávacieho nariadenia (EÚ) č. 391/2013 by sa toto rozhodnutie malo uplatňovať počas príslušného referenčného obdobia, t. j. druhého referenčného obdobia (2015 – 2019),
            
         PRIJALA TOTO ROZHODNUTIE:
   Článok 1
   Komisia sa domnieva, že trhové podmienky na poskytovanie terminálnych leteckých navigačných služieb v terminálnej zóne spoplatňovania B Spojeného kráľovstva boli vytvorené v súlade s požiadavkami prílohy I k vykonávaciemu nariadeniu (EÚ) č. 391/2013.
   Článok 2
   Toto rozhodnutie sa uplatňuje do 31. decembra 2019.
   Článok 3
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 6. októbra 2016
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. EÚ L 96, 31.3.2004, s. 10.
   
      (2)  Ú. v. EÚ L 128, 9.5.2013, s. 31.